Z A P I S N I K

Sa 9. sjednice Općinskog vijeća Općine Starigrad održane dana 17. studenog 2022. godine u 9:00 sati u vijećnici Općine Starigrad.

Prisutni vijećnici/ce: Marko Marasović, Ante Jukić, Marijan Čavić, Marijana Milovac, Maja Milovac, Marina Vukić, Višeslav Dokoza, Ana Marija Krapić-zamjenski član, Martina Špalj

Odsutni vijećnici/ce: nema

Od ostalih sjednici prisustvovali: pročelnik Marin Čavić i voditelji odsjeka Anita Milovac i Marija Jukić kao zapisničar.

Utvrđivanje kvoruma: predsjednik je otvorio 9. sjednicu i utvrdio da je na sjednici prisutno 8 od 9 vijećnika, daje prijedlog dopune Dnevnog reda, točka 1. Izvješće Mandatne komisije. Prijedlog dan na glasovanje. Predsjednik izriče opomenu vijećniku Višeslavu Dokoza zbog uzimanja riječi bez javljanja. Općinsko vijeće je većinom glasova – 7 Za i 1 Suzdržan prihvatilo prijedlog za dopunu Dnevnog reda. Tijekom rasprave predsjednik je u više navrata upozoravao vijećnika Višeslava Dokoza.

Predsjednik daje prijedlog Dnevnog reda koji je dostavljen u pozivu zajedno sa materijalima za sjednicu, sve točke Dnevnog reda pomiču se za jedan redni broj radi dopune pod točkom 1.

Dnevni red dan je na glasovanje, te je usvojen većinom glasova – 7 Za i 1 Suzdržan. Tijekom rasprave zbog kršenja reda na sjednici predsjednik oduzima riječ vijećniku Višeslavu Dokoza te utvrđuje da je na sjednici prisutno 7 od 9 vijećnika. Predsjednik upozorava vijećnika Višeslava Dokozu da će zaustaviti sjednicu na 5 minuta ukoliko bude remetio sjednicu.

Za sjednicu je utvrđen slijedeći:

DNEVNI RED

1. Izvješće Mandatne komisije
2. Usvajanje zapisnika sa 8. sjednice Općinskog vijeća Općine Starigrad
3. Aktualno
4. II. Izmjene i dopune Proračuna za 2022. godinu
5. I. izmjene i dopune Programa javnih potreba u školstvu, predškolskom odgoju i naobrazbi u 2022. godini
6. I. izmjene i dopune Programa socijalne skrbi za 2022. godinu
7. II. Izmjene i dopune Programa građenja komunalne infrastrukture za 2022. godinu
8. II. izmjene i dopune Programa održavanja komunalne infrastrukture za 2022. godinu
9. Proračun Općine Starigrad za 2023. g. s projekcijom za 2024. i 2025. godinu
10. Odluka o izvršavanju Proračuna Općine Starigrad za 2022. godinu
11. Program građenja komunalne infrastrukture za 2023. godinu
12. Program održavanja komunalne infrastrukture za 2023. godinu
13. Program javnih potreba u sportu za 2023. godinu
14. Program javnih potreba u kulturi za 2023. godinu
15. Program socijalne skrbi za 2023. godinu
16. Program javnih potreba u školstvu, predškolskom odgoju i naobrazbi u 2023. g.
17. Program korištenja naknade za zadržavanje nezakonito izgrađenih zgrada u prostoru za 2023. godinu
18. Prethodna suglasnost na rebalans Financijskog plana za 2022. godinu Dječjeg vrtića „Osmjeh“
19. Suglasnost na Financijski plan za 2023. godinu s projekcijom za 2024. i 2025. godinu Dječjeg vrtića „Osmjeh“
20. Suglasnost na godišnji plan i program odgojno-obrazovnog rada DV „Osmjeh“ za pedagošku 2022./2023.
21. Prethodna suglasnost na Pravilnik o unutarnjem ustrojstvu i načinu rada Dječjeg vrtića "Osmjeh"
22. Prethodna suglasnost na statut Dječjeg vrtića "Osmjeh"
23. Odluka o načinu pružanja javne usluge sakupljanja komunalnog otpada na području Općine Starigrad
24. Odluka o donošenju izmjena i dopuna urbanističkog plana uređenja Luke Starigrad
25. Odluka o privremenoj zabrani izvođenja građevinskih radova tijekom turističke sezone za 2023. godinu
26. Odluka o raspoređivanju sredstava za redovito godišnje financiranje političkih aktivnosti u 2023. godini.
27. Odluka o dopuni Odluke o komunalnom redu
28. Kodeks ponašanja članova Općinskog vijeća Općine Starigrad
29. Analiza stanja sustava civilne zaštite na području Općine Starigrad za 2022. godinu
30. Godišnji plan razvoja sustava civilne zaštite na području Općine Starigrad za 2023. godinu
31. Odluka o provedbi projekata u okviru natječaja FLAG-a „Tri mora“
32. Zamolbe

**Ad.1.) Izvješće Mandatne komisije o prestanku mandata vijećnika Tomislava Ramića**

Dana 15. studenog 2022. zaprimljena je presuda Općinskog suda u Zadru temeljem koje sukladno članku 80. st. 1. točki 3. Zakona o lokalnim izborima prestaje mandat vijećniku Tomislavu Ramiću, koji je izabran na kandidacijskoj listi HDZ-a, kojeg zamjenjuje neizabrani kandidat s liste s koje je izabran i član kojem je mandat prestao ili miruje, a određuje ga politička stranka koja je bila predlagatelj kandidacijske liste. Prema podnesku HDZ-a, općinskog odbora Starigrad određuje se zamjenski član Ana Marija Krapić. Predlaže se Općinskom vijeću da prihvati izvješće mandatne komisije i da donese Zaključak o prestanku mandata članu Tomislavu Ramiću i početku obnašanja dužnosti članice Općinskog vijeća Ana Marije Krapić.

Općinsko vijeće Općine Starigrad, jednoglasno je – 7 glasova Za, prihvatilo

**Izvješće Mandatne komisije**

o prestanku mandata vijećnika Tomislava Ramića i početku obnašanja dužnosti članice Ana Marije Krapić.

Prisutna daje Prisegu i vlastoručno je potpisuje.

Nakon davanja prisege vijećnice Ane Marije Krapić predsjednik konstatira da je na sjednici prisutno 8 od 9 vijećnika.

Vijećnik Višeslav Dokoza obrazlaže zašto napušta sjednicu (u tijeku sjednice obavlja razgovor sa predstavnicima MUP-a).

**Ad.2.) Usvajanje Zapisnika sa 8. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe. Zapisnik je potvrđen jednoglasno - 8 glasova „Za“.

U 9:18 vijećnik Višeslav Dokoza napušta sjednicu.

**Ad.3.). Aktualno**

Predsjednik Marko Marasović upoznaje prisutne o prestanku mandata općinskom načelniku Krsti Ramiću i vijećniku Tomislavu Ramiću. Što se tiče sazivanja sjednice, ista sazvana je regularno, načelnik je do trenutka sazivanja obnašao svoju dužnost. Na pitanja vijećnica vezano za ograničenje brzine kod osnovne škole odgovorio je pročelnik Marin Čavić.

**Ad.4). II. Izmjene i dopune Proračuna za 2022. godinu**

Uvodno izlaganje podnio je predsjednik Marko Marasović, detaljno pisano obrazloženje dostavljeno je u materijalima za sjednicu. Ovim II. izmjenama i dopunama predlaže se Proračun u iznosu od 22.601.579,00 kuna što je povećanje za 84.342,00 kuna odnosno 0,37% u odnosu na Proračun za 2022. godinu, a u tome prihodi poslovanja iznose 18.233.580,00 kuna, prihodi od prodaje nefinancijske imovine 1.000.000,00 kn i raspoloživa sredstva iz prethodnih godina 3.367.999,00 kuna.

Predsjednik je točku dnevnog reda dao na raspravu, a potom i na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Odluku**

o II. izmjenama i dopuna Proračuna za 2022. godinu.

*Odluka čini sastavni dio Zapisnika.*

**Ad.5). I. izmjene i dopune Programa javnih potreba u školstvu, predškolskom odgoju i naobrazbi u 2022. godini**

Uvodno izlaganje podnio je predsjednik, polugodišnje izvješće stavlja na raspravu a potom i na glasovanje. Ovim izmjenama i dopunama smanjuju se sredstva za iznos od 142.158,00 kn te sredstva programa iznose 1.458.792,00 kuna.

Općinsko vijeće Općine Starigrad, jednoglasno je - 8 glasova Za, bez rasprave, donijelo

**I. Izmjene i dopune Programa**

javnih potreba u školstvu, predškolskom odgoju i naobrazbi Općine Starigrad u 2022. godini.

*Odluka čini sastavni dio Zapisnika.*

**Ad.6). I. Izmjene i dopune Programa socijalne skrbi**

Uvodno izlaganje podnio je predsjednik, točku dnevnog reda daje na raspravu a potom i na glasovanje. Ovim izmjenama i dopunama povećavaju se sredstva za iznos od 30.000,00 kuna pa iznose 305.000,00 kuna.

Općinsko vijeće Općine Starigrad, jednoglasno je - 8 glasova Za, bez rasprave, donijelo

**I. Izmjene i dopune**

Programa socijalne skrbi za 2022. godinu

*Odluka čini sastavni dio Zapisnika.*

**Ad.7.) II. Izmjene i dopune Programa građenja komunalne infrastrukture za 2022. godinu**

Predsjednik točku dnevnog reda daje na raspravu a potom i na glasovanje. Za ostvarivanje ovog Programa predviđaju se sredstva u iznosu od 3.925.000,00 kuna. Općinsko vijeće Općine Starigrad, jednoglasno je – 8 glasova Za, bez rasprave, donijelo

**II. Izmjene i dopune**

Programa građenja komunalne infrastrukture za 2022. godinu

*Odluka čini sastavni dio Zapisnika.*

**Ad.8.) II. Izmjene i dopune Programa održavanja komunalne infrastrukture za 2022. godinu**

Predsjednik točku dnevnog reda daje na raspravu a potom i na glasovanje. Za ostvarivanje ovog Programa predviđa se ukupno 5.820.00,00 kuna. Općinsko vijeće Općine Starigrad, jednoglasno je – 8 glasova Za, bez rasprave, donijelo

**II. Izmjene i dopune**

**Programa održavanja komunalne infrastrukture za 2022. godinu.**

*Odluka čini sastavni dio Zapisnika.*

**Ad.9). Proračun Općine Starigrad za 2023. godinu s projekcijom za 2024. i 2025. godinu**

Uvodno izlaganje podnio je predsjednik, zajedno sa pozivom za sjednicu uz materijale je dostavljeno detaljno obrazloženje prijedloga Proračuna, ukupni prihodi i primici Proračuna za 2023. godinu planiraju se u iznosu od 4.202.678, 00 EUR-a, predsjednik točku dnevnog reda daje na raspravu a potom i na glasovanje.

Općinsko vijeće Općine Starigrad, jednoglasno je – 8 glasova Za, donijelo

**Proračun**

Općine Starigrad za 2023. godinu s projekcijom za 2024. i 2025. godinu

*Odluka čini sastavni dio Zapisnika.*

*U raspravi je sudjelovala: Maja Milovac*

**Ad.10). Odluka o izvršavanju Proračuna Općine Starigrad za 2022. godinu**

Predsjednik točku dnevnog reda daje na raspravu a potom i na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Odluku**

o izvršavanju Proračuna Općine Starigrad za 2023. godinu

*Odluka čini sastavni dio Zapisnika.*

**Ad.11). Program građenja komunalne infrastrukture na području Općine Starigrad za 2023. godinu**

Uvodno izlaganje podnio je predsjednik, svi programi su izvedeni iz proračuna. Za ostvarivanje ovog programa predviđaju se sredstva u iznosu od 1.397.567,00 RUR. Predsjednik točku dnevnog reda daje na raspravu a potom i na glasovanje.

Općinsko vijeće Općine Starigrad, jednoglasno je - 8 glasova Za, donijelo

**Program**

građenja komunalne infrastrukture za 2023. godinu

*Odluka čini sastavni dio Zapisnika.*

*U raspravi je sudjelovala: Maja Milovac*

**Ad.12). Program održavanja komunalne infrastrukture na području Općine Starigrad za 2023. godinu**

Za ostvarivanje ovog programa predviđaju se sredstva u iznosu od 879.287,00 EUR. Predsjednik točku dnevnog reda otvara za raspravu a potom stavlja na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Program**

održavanja komunalne infrastrukture za 2023. godinu

*Odluka čini sastavni dio Zapisnika.*

**Ad.13). Program javnih potreba u sportu za 2023. godinu**

Predsjednik točku dnevnog reda otvara za raspravu a potom stavlja na glasovanje. Za ostvarivanje ovog programa predviđena su sredstva u iznosu od 104.188,00 EUR.

Općinsko vijeće Općine Starigrad, jednoglasno je – 8 glasova Za, donijelo

**Program**

javnih potreba u sportu za 2023. godinu

*Odluka čini sastavni dio Zapisnika.*

*U raspravi je sudjelovala: Maja Milovac*

**Ad.14.). Program javnih potreba u kulturi za 2023. godinu**

Predsjednik točku dnevnog reda daje na raspravu i na glasovanje. Za ostvarivanje ovog programa predviđena su sredstva u iznosu od 15.263,00 EUR.

Općinsko vijeće Općine Starigrad, jednoglasno je – 8 glasova Za, donijelo

**Program**

javnih potreba u kulturi za 2023. godinu

*Odluka čini sastavni dio Zapisnika.*

**Ad.15.). Program socijalne skrbi za 2023. godinu**

Predsjednik točku dnevnog reda daje na raspravu i na glasovanje. Za ostvarivanje ovog programa predviđena su sredstva u iznosu od 60.390,00 EUR.

Općinsko vijeće Općine Starigrad, jednoglasno je – 8 glasova Za, donijelo

**Program**

Socijalne skrbi za 2023. godinu

*Odluka čini sastavni dio Zapisnika.*

*U raspravi su sudjelovale: Maja Milovac i Martina Špalj*

**Ad.16.). Program javnih potreba u školstvu, predškolskom odgoju i naobrazbi u 2023. g.**

Predsjednik točku dnevnog reda daje na raspravu i na glasovanje. Za ostvarivanje ovog programa predviđena su sredstva u iznosu od 260.270,00 EUR.

Općinsko vijeće Općine Starigrad, jednoglasno je – 8 glasova Za, donijelo

**Program**

javnih potreba u školstvu, predškolskom odgoju i naobrazbi u 2023. godini

*Odluka čini sastavni dio Zapisnika.*

**Ad.17.). Program korištenja naknade za zadržavanje nezakonito izgrađenih zgrada u prostoru za 2023. godinu**

Predsjednik točku dnevnog reda daje na raspravu sa potom i na glasovanje. Prihod proračuna za 2023. g od naknada za zadržavanje nezakonito izgrađenih zgrada u prostoru planiran je u iznosu od 6.636,00 EUR.

Općinsko vijeće Općine Starigrad, jednoglasno je – 8 glasova Za, donijelo

**Program**

korištenja naknade za zadržavanje nezakonito izgrađenih zgrada u prostoru za 2023. godinu

*Odluka čini sastavni dio Zapisnika.*

**Ad.18.). Prethodna suglasnost na rebalans Financijskog plana za 2022. godinu Dječjeg vrtića „Osmjeh“**

Predsjednik daje uvodno izlaganje, upravno vijeće dječjeg vrtića Osmjeh uputilo je prijedlog I. rebalansa financijskog plana za 2022. g. na prethodnu suglasnost, predsjednik točku dnevnog reda daje na raspravu i na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Prethodnu suglasnost**

na rebalans Financijskog plana Dječjeg vrtića osmjeh za 2022. godinu

*Odluka čini sastavni dio Zapisnika.*

**Ad.19.). Suglasnost na Financijski plan za 2023. godinu s projekcijom za 2024. i 2025. godinu Dječjeg vrtića „Osmjeh“**

Upravno vijeće Dječjeg vrtića Osmjeh uputilo je prijedlog financijskog plana za 2023. godinu sa projekcijama za 2024. i 2025. godinu na suglasnost Općinskom vijeću, koji je dostavljen u pozivu za sjednicu.

Predsjednik daje točku dnevnog reda na raspravu i na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, izdalo

**Suglasnost**

na Financijski plan za 2023. godinu s projekcijom za 2024. i 2025. godinu Dječjeg vrtića Osmjeh

*Odluka čini sastavni dio Zapisnika.*

**Ad.20.). Suglasnost na godišnji plan i program odgojno-obrazovnog rada DV „Osmjeh“ za pedagošku 2022./2023.**

Upravno vijeće Dječjeg vrtića Osmjeh donijelo je odluku o usvajanju Godišnjeg plana i programa rada Dječjeg vrtića Osmjeh za pedagošku godinu 2022-23 te je isti dostavilo na suglasnost.

Predsjednik daje točku dnevnog reda na raspravu i na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, izdalo

**Suglasnost**

na godišnji plan i program odgojno-obrazovnog rada Dječjeg vrtića Osmjeh za pedagošku godinu 2022/23.

*Odluka čini sastavni dio Zapisnika*

**Ad.21.). Prethodna suglasnost na Pravilnik o unutarnjem ustrojstvu i načinu rada Dječjeg vrtića "Osmjeh"**

Uvodno izlaganje podnio je Pročelnik JUO Marin Čavić, Upravno vijeće Dječjeg vrtića Osmjeh uputilo je Pravilnik o unutarnjem ustrojstvu i načinu rada Dječjeg vrtića Osmjeh na prethodnu suglasnost.

Predsjednik daje točku dnevnog reda na raspravu i na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, izdalo

**Prethodnu suglasnost**

na Pravilnik o unutarnjem ustrojstvu i načinu rada Dječjeg vrtića Osmjeh

*Odluka čini sastavni dio Zapisnika*

**Ad.22.). Prethodna suglasnost na statut Dječjeg vrtića "Osmjeh"**

Uvodno izlaganje podnio je Pročelnik JUO Marin Čavić, Upravno vijeće Dječjeg vrtića Osmjeh uputilo je Statut Dječjeg vrtića Osmjeh na prethodnu suglasnost.

Predsjednik daje točku dnevnog reda na raspravu i na glasovanje.

Općinsko vijeće Općine Starigrad, jednoglasno je – 8 glasova Za, bez rasprave, izdalo

**Prethodnu suglasnost**

na statut Dječjeg vrtića Osmjeh

*Odluka čini sastavni dio Zapisnika*

**Ad.23.). Odluka o načinu pružanja javne usluge sakupljanja komunalnog otpada na području Općine Starigrad**

Uvodno izlaganje podnio je pročelnik JUO Marin Čavić, provedeno je javno savjetovanje na prijedlog odluke nije bilo primjedbi ni prijedloga, zakonom o gospodarenju otpadom propisana je obveza donošenja odluke.

Vijećnica Maja Milovac uložila je amandman na odluku:

1. Članak 35. stavak 1. točka 2. mijenja se i glasi:

* Najmanje jedan puta tjedno u periodu 01. siječnja – 15. svibnja i 01. listopada – 31. prosinca te najmanje tri puta tjedno u periodu 16. svibnja -30. rujna bez obzira koristi li uslugu jedan korisnik samostalno ili više korisnika zajednički – za spremnike volumena 120 l, 240 l, i 1100 l
* Po pozivu- za spremnike većeg volumena.

Prijedlog da se odbije amandman, s obzirom da bi se prihvaćanjem promijenio koncept ove predložene odluke, koja je prošla i javno savjetovanje. Prihvaćanje amandamana podrazumjevalo bi i prilagodbu ostalih parametara odluke, uključjujući i cijenu. Prema Čistoći d.o.o. Zadar će sa strane Općine ići prijedlog načina odvoza otpada, da bi se pripremio novi prijedlog Odluke. Prijedlog da se odbije amandan dan na glasovanje: 6 glasova Za i 2 Suzdržana.

Predsjednik daje prijedlog odluke bez amandmana na raspravu i glasovanje.

Općinsko vijeće Općine Starigrad, jednoglasno je – 8 glasova Za, donijelo

**Odluku**

o načinu pružanja javne usluge sakupljanja komunalnog otpada na području Općine Starigrad.

*Odluka čini sastavni dio Zapisnika*

*U raspravi je sudjelovala: Maja Milovac*

**Ad.24.).Odluka o donošenju izmjena i dopuna urbanističkog plana uređenja Luke Starigrad**

Uvodno izlaganja podnio je pročelnik JUO Marin Čavić, konačni prijedlog izmjena i dopuna plana dobio je suglasnost nadležnog ministarstva.

Predsjednik odluku daje na raspravu i glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Odluku**

o donošenju izmjena i dopuna urbanističkog plana uređenja Luke Starigrad

*Odluka čini sastavni dio Zapisnika.*

**Ad.25.). Odluka o privremenoj zabrani izvođenja građevinskih radova tijekom turističke sezone za 2023. godini**

Uvodno izlaganje podnio je pročelnik JUO Marin Čavić, prijedlog odluke je bio na javnom savjetovanju, nije bilo primjedbi ni prijedloga. Turistička zajednica Općina Starigrad dostavila je mišljenje na prijedlog odluke, predloženo razdoblje zabrane od 15. lipnja do 15. rujna nadopuniti za razdoblje uskrsnih praznika od 6. do 10. travnja 2023. godine.

Predsjednik prijedlog odluke sa nadopunom daje na raspravu i na glasovanje.

Općinsko vijeće Općine Starigrad, jednoglasno je – 8 glasova Za, donijelo

**Odluku**

o privremenoj zabrani izvođenja građevinskih radova tijekom turističke sezone 2023. godine.

*Odluka čini sastavi dio Zapisnika.*

*U raspravi su sudjelovali: Maja Milovac, Marijan Čavić*

**Ad.26.). Odluka o raspoređivanju sredstava za redovito godišnje financiranje političkih aktivnosti u 2023. godini.**

Uvodno izlaganje podnio je pročelnik JUO Marin Čavić, osigurana su sredstva u proračunu sukladno vijećničkim mandatima u iznosu od 55.000,00 kn/7.299, 75 EUR.

Predsjednik odluku na raspravu i glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Odluku**

o raspoređivanju sredstava za redovito godišnje financiranje političkih aktivnosti u 2023. godini.

*Odluka čini sastavni dio Zapisnika.*

**Ad.27.). Odluka o dopuni Odluke o komunalnom redu**

Uvodno izlaganje podnio je pročelnik Marin Čavić, daje se prijedlog za dopunu odluke, dodaje se glava VIa i članak 105a – mjere za osiguranje mogućnosti korištenja javne površine javne namjene osobama s posebnim potrebama.

Predsjednik daje odluku na raspravu i glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Odluku**

o dopuni Odluke o komunalnom redu

*Odluka čini sastavni dio Zapisnika.*

**Ad.28.). Kodeks ponašanja članova Općinskog vijeća Općine Starigrad**

Uvodno izlaganje podnio je pročelnik Marin Čavić, kodeks je izrađen sukladno preporuci nadležnog ministarstva.

Predsjednik daje kodeks na raspravu i glasovanje.

Općinsko vijeće Općine Starigrad, jednoglasno je – 8 glasova Za, bez rasprave, donijelo

**Kodeks ponašanja**

članova Općinskog vijeća Općine Starigrad.

*Odluka čini sastavni dio Zapisnika.*

**Ad.29.). Analiza stanja sustava civilne zaštite na području Općine Starigrad za 2022. godinu**

Uvodno izlaganje podnio je pročelnik Marin Čavić, analiza stanja donosi se na kraju godine.

Predsjednik daje točku dnevnog reda na raspravu i glasovanje.

Općinsko vijeće Općine Starigrad, jednoglasno je - 8 glasova Za, bez rasprave, donijelo

**Zaključak**

o prihvaćanju Analize stanja sustava civilne zaštite na području Općine Starigrad za 2022. godinu.

*Zaključak čini sastavni dio Zapisnika.*

**Ad.30.). Godišnji plan razvoja sustava civilne zaštite na području Općine Starigrad za 2023. godinu**

Uvodno izlaganje podnio je pročelnik Marin Čavić, na temelju analize za prethodnu godinu donosi se godišnji plan za 2023. godinu.

Predsjednik daje točku dnevnog reda na raspravu i glasovanje.

Općinsko vijeće Općine Starigrad, jednoglasno je - 8 glasova Za, bez rasprave, donijelo

**Zaključak**

o prihvaćanju Godišnjeg plana razvoja sustava civilne zaštite na području Općine Starigrad za 2023. godinu.

*Zaključak čini sastavni dio Zapisnika.*

**Ad.31.). Odluka o provedbi projekata u okviru natječaja FLAG-a „Tri mora“**

Uvodno obrazloženje daje pročelnik JUO Marin Čavić, u provedbi projekta u okviru natječaja FLAG-a Tri mora, odobrena su dva projekta, jedan se odnosi na adaptaciju zgrade (zgrada Matičnog ureda) a drugi na uređenje okoliša oko zgrade, aktivnosti bi se trebale pokrenuti slijedeću godinu, moguće je da budu odobrena i dodatna sredstva za projekt.

Predsjednik daje odluku na raspravu i glasovanje.

Općinsko vijeće Općine Starigrad, jednoglasno je - 8 glasova Za, donijelo

**Odluku**

o provedbi projekta u okviru natječaja FLAG-a Tri mora.

*Odluka čini sastavni dio Zapisnika.*

*U raspravi je sudjelovala: Maja Milovac*

**Ad.32.).Zamolbe**

* ***Građevinsko zemljište***

Ante Zuanović: Zahtjev za zamjenu zemljišta, č.z. 2392/8 k.o. Seline za č.z. 2379/62 k.o. Seline u vlasništvu Općine Starigrad.

Pročelnik Marin Čavić izvješćuje da je M.O. Seline dao pozitivno mišljenje na zahtjev za zamjenu zemljišta. Predsjednik predlaže da se odobri zamolba.

Općinsko vijeće Općine Starigrad, jednoglasno je – 8 glasova Za, donijelo

**Odluku**

Kojom se odobrava zamolba Ante Zuanovića za zamjenu zemljišta u njegovom vlasništvu oznake č.z. 2392/8 k.o. Seline za č.z. 2379/62 k.o. Seline u vlasništvu Općine Starigrad. Zamjena će se izvršiti sukladno propisanoj proceduri, po procjeni sudskog vještaka.

Sjednica je završila sa radom u 9:59

Prijepis zapisnika sačinila Predsjednik Općinskog vijeća

Marija Jukić, struč.spec.publ.adm. Marko Marasović, dipl.ing. građ.